Publication: Magyar Közlöny
Issue: MK-2003-13 (Year: 2003, Number: 13)
Era: 1990-2004
Section: 299/A. § és az 1996. évi CXI. törvény 77. § stb.].
Paragraph Index: 532

31. § (1) bekezdése intézményesített. A többségi határozathoz hasonlóan magam is úgy látom, hogy alkotmányellenes az a törvényi szabályozás, amely úgy hatalmazza fel a jegybankot bankjegy bevonására, hogy a felhatalmazás a bevonás semmilyen szempontját nem tartalmazza. Törvényben kellene ugyanis kimondani, hogy a forgalomból bevont bankjegyek az MNB hirdetményben megjelölt határidõvel elveszítik törvényes fizetõeszköz jellegüket, vagyis senki nem köteles azokat készpénzes fizetésnél elfogadni; továbbá azt, hogy a bevont bankjegyeket, a bevonást követõen meddig köteles az MNB törvényes fizetõeszközre átváltani (többségi határozat IV. 2.4. pont). Az alkotmányellenes törvényi szabályozást — álláspontom szerint — meg kellett volna semmisíteni. Jelen ügyben ugyanis nem történik egyéb, mint az, hogy a nyilvánvalóan jogszabálytartalmú [„törvényben kell (…) kimondani”] hirdetmény vált alkotmányellenessé (maga lett jogszabállyá), amelynek oka az Mnbtv. 31. § (1) bekezdése. A jelenlegi alkotmányellenes helyzet orvoslását csak megsemmisítéssel és a mulasztásban megnyilvánuló alkotmányellenesség együttes kimondásával lehetett volna megteremteni. A megsemmisítésnek ki kellett volna terjednie az Mnbtv. 31. § (1) bekezdésében foglalt rendelkezés egészére, tekintettel arra, hogy a pénzbevonással együtt kezelendõnek tartom a bankjegyek és érmék kibocsátását, címletük és külsõ kiállításuk leírását is. Azaz: nem látom alkotmányos indokát annak, miért kellene a jogforrástani szem- 2003/13. szám pontból teljességgel elfogadhatatlan „hirdetményi” formát legalább ezek tekintetében tovább éltetni. Mindenesetre az Mnbtv. 31. §-ának további bekezdései csak kezelik, de nem gyógyítják meg a „hirdetmény” okozta sebet. III.

Source: https://magyarkozlony.hu/hivatalos-lapok/8fe2d0f5fc95350b8a93bfbd907841f48fe65abf/dokumentumok/7bfae3d2990672d20a984c5d15eee3e5be0ba26f/letoltes